|  |  |  |
| --- | --- | --- |
| Rīgā  | Nr. | 2020. gada  |

**. §**

**Ministru kabineta noteikumu projekts "Grozījumi Ministru kabineta 2014. gada 25. marta noteikumos Nr. 161 "Kārtība, kādā novērš vardarbības draudus un nodrošina pagaidu aizsardzību pret vardarbību""**

**TA-1205**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(...)

1. Pieņemt iesniegto noteikumu projektu.

Valsts kancelejai sagatavot noteikumu projektu parakstīšanai.

2. Iekšlietu ministrijai sadarbībā ar Tieslietu ministriju un Labklājības ministriju līdz 2021. gada 1. jūlijam veikt grozījumus attiecīgajos normatīvajos aktos, lai nodrošinātu, ka gadījumos, kad pastāv tūlītēji draudi, ka persona, kas atrodas mājoklī vai tā tuvumā, var nodarīt kaitējumu aizsargājamās personas dzīvībai, brīvībai vai veselībai, policija bez aizsargājamās personas rakstveida pieteikuma pieņem lēmumu, kas nodrošina personas, kas rada draudus, un aizsargājamās personas nošķiršanu.

3. Labklājības ministrijai līdz 2020. gada 1. decembrim izvērtēt tiesisko regulējumu un, ja nepieciešams, iesniegt Ministru kabinetā tiesību aktu projektus par grozījumiem normatīvajos aktos, lai paredzētu tiesības iestādēm, kas reģistrētas sociālo pakalpojumu sniedzēju reģistrā un sniedz sociālās rehabilitācijas pakalpojumus no vardarbības cietušām personām, saņemt policijas ziņojumā par notikumu norādīto informāciju par aizsargājamo personu un pienākumu sazināties ar aizsargājamo personu un informēt to par iespējām saņemt sociālās rehabilitācijas pakalpojumus.

4. Vides aizsardzības un reģionālās attīstības ministrijai līdz 2020. gada 1. septembrim informēt pašvaldības par Oficiālās elektroniskās adreses likuma piemērošanu, lai nodrošinātu oficiālās elektroniskās adreses pieejamību visu pašvaldību sociālajiem dienestiem un īstenotu drošu informācijas apmaiņu starp policiju un pašvaldību sociālajiem dienestiem.

Ministru prezidenta vietā –

Ministru prezidenta biedrs,

aizsardzības ministrs A. Pabriks

Valsts kancelejas direktors J. Citskovskis